Părintele Arhiepiscop Calinic

In anii ‘80, copil fiind, am fost în pelerinaj, organizat, de la mine, de la Oradea, de către Părintele Gheorghe Babut, între altele, (și) la Mănăstirea Putna!Dintru început am fost impresionat, copleșit și marcat de tot ce am văzut și întâlnit acolo, între altele și de către câțiva monahi, tineri, atunci, dar, deosebiți, între care viitorul Stareț – Părintele Melchisedec Velnic, viitorul Arhiereu – Părintele Calinic Dumitriu precum și de ghidul de atunci al lavrei stefaniene – Părintele Constantin Chiril!Evident, m-au impresionat și câțiva dintre mulții părinți mai în vârstă, de acolo, toți, cu viața sfântă și aleasă, în frunte cu Părintele Arhim. Iachint Unciuleac – Starețul de atunci al Putnei!Și, da, după cum spuneam, între ei, era și proaspătul hirotonit în treapta de Ieromonah (15.08.1986) – Părintele Calinic, care, chiar slujea atunci, cu vocea lui deosebită, dicția lui specială și timbrul său, întotdeauna măsurat și cumpătat!M-a impresionat, datorită ținutei, staturii și a felului în care oficia sfânta slujbă precum și, prin atitudinea, înfățișarea sa regal-imperială și mersul lui calculat!Apoi, l-am reîntâlnit, în cursul anului 1990, și în postura de Stareț al Mănăstirii Rasca, după care l-am revăzut, de mai multe ori, în ipostaza și ascultarea de vrednic, veritabil si autentic ierarh al Bisericii Ortodoxe Române, în funcția de Episcop Vicar al Arhiepiscopiei Iașilor, vreme de, aproape 30 de ani!În acest context l-am întâlnit și la câteva hramuri și praznice săvârșite la vestitele lavre ale Neamțului, cum ar fi mănăstirile Sihăstria, Secu și Neamț!Da, Părintele Arhiepiscop Calinic, care, iată, la 26.07.2021, a împlinit și aniversat, deja, un an, primul an în noua și nobila ascultare de Arhiepiscop al Sucevei și Rădăuților, fiind urmașul venerabilului Părinte Arhiepiscop Pimen Suceveanul, m-a încântat și mișcat, neîntrerupt și neîncetat, datorită culturii sale, teologice, medicale, filozofice și, nu numai, de asemenea si datorită prezenței sale de brav cărturar moldav, asemeni, odinioară, marelui cărturar encilopedist Dimitrie Cantemir!Totodată, m-a cucerit și mă impresionează, de fiecare dată, cu predicile sale, scrierile sale, articolele, eseurile, studiile și alocuțiunile sau intervențiile lui apologetice ori contribuțiile sale, de orice natură sau, în orice situație ori împrejurare!Și, da, niciodată, nu m-am înșelat și, deci, nu regret că, l-am întâlnit și cunoscut ci, dimpotrivă, mă simt încântat, onorat și binecuvântat!Altfel spus, Părintele Arhiepiscop Calinic, la cei, aproape 64 de ani (n. 18.11.1957), face și rămâne, în continuare, o figură aparte, specială și deosebită, în panteonul corpului arhieresc, sinodal și ecleziastic, românesc, contemporan!Mai mult decât atât, de când este la Suceava, a inițiat, demarat și dezvoltat, realizat sau împlinit numeroase activități, acțiuni sau proiecte noi, slujind, propovăduind și mărturisind, cu timp și fără timp, în tot cuprinsul eparhiei, răspunzând întrebărilor și preocupărilor sau frământărilor credincioșilor, într-un mod interesant și, chiar, inedit, ținând predici elaborate și elevate, reînființând, rectitorind câteva dintre vechile așezări călugărești, cum ar fi, de pildă, cea de la Solca, reparând, renovând și restaurând, acolo unde situația o impune, punând bună randuială și, corecta sau onesta așezare, în tot și în toate, în toate acestea fiind ajutat și secondat de întreg corpul bisericesc și administrativ eparhial, în frunte cu Părintele Episcop Vicar Damaschin Dorneanul și, nu în ultimul rând, cu Părintele Exarh și Stareț al Putnei – Arhimandritul Melchisedec Velnic, alături de toți ceilalți slujitori, consacrați, din dulcea Bucovina!Prin urmare, datorită acestor multe, diverse și însemnate calități și virtuți ale Înaltpreasfințitului Părinte Calinic, am ținut, ca, aici și acum, în contextul acesta aniversar, prilejuit de împlinirea unui an de când este, chivernisit, apreciat și chibzuit Arhipastor duhovnicesc al Bucovinei de sub Cer, mă rog lui Dumnezeu ca să-l hărăzească și să-l dăruiască, în continuare, cu sănătate multă, putere de muncă, pastorație binecuvântată, misiune neobosită, dragoste nesfârșită, miă neîncetată, bucurie neîntreruptă, mărturisire elegantă și slujire sacerdotală desăvârșită!Din parte-mi, așadar, îi adresez un sincer și călduros la mulți, buni, frumoși, sănătoși, rodnici și binecuvântați ani, Înaltpreasfinția Voastră!

Dr. Stelian Gomboș

Contents